open-index/open-wikipedia-markdown huggingface dataset:
ఎన్. రాజం

**ఎన్. రాజం** (జననం 1938 ఏప్రిల్ 8) హిందుస్థానీ శాస్త్రీయ సంగీత రంగానికి చెందిన భారతీయ వయోలిన్ విద్వాంసురాలు. ఆమె బనారస్ హిందూ యూనివర్శిటీలో సంగీతం ప్రొఫెసర్‌గా కెరీర్ మొదలు పెట్టి, డిపార్ట్‌మెంట్ హెడ్‌గా, యూనివర్సిటీ ఆఫ్ పెర్ఫార్మింగ్ ఆర్ట్స్ ఫ్యాకల్టీ డీన్‌గా ఎదిగింది.

కేంద్ర సంగీత నాటక అకాడమీ ద్వారా అందించే సంగీతం, నృత్యం, నాటకం వంటి కళలలో అత్యున్నత గౌరవం అయిన సంగీత నాటక అకాడమీ ఫెలోషిప్ ఆమెకు 2012లో లభించింది.

## ప్రారంభ జీవితం
ఎన్.రాజం 1938లో చెన్నైలో సంగీత కుటుంబంలో జన్మించింది. ఆమె తండ్రి విద్వాన్ ఎ. నారాయణ అయ్యర్ కర్ణాటక సంగీతంలో సుప్రసిద్ధుడు. ఆమె సోదరుడు టి.ఎన్.కృష్ణన్ కర్ణాటక శైలిలో ప్రముఖ వయోలిన్ విద్వాంసుడు. ఆమె తండ్రి వద్ద కర్ణాటక సంగీతంలో శిక్షణను ప్రారంభించింది. ఆమె ముసిరి సుబ్రహ్మణ్య అయ్యర్ వద్ద శిక్షణ పూర్తిచేసింది. గాయకుడు ఓంకార్నాథ్ ఠాకూర్ నుండి ఆమె రాగ వికాసం నేర్చుకుంది.

ఆమెను భారత ప్రభుత్వం పద్మశ్రీ, పద్మభూషణ్ పురస్కారాలతో సత్కరించింది.

## కెరీర్
ఆమె తండ్రి, ఎ. నారాయణ అయ్యర్ మార్గదర్శకత్వంలో ఆమె గయాకి అంగ్ (గాత్ర శైలి)ని అభివృద్ధి చేసింది. భారతదేశం అంతటా అనేక ప్రదేశాలలోనే కాక ప్రపంచవ్యాప్తంగా ప్రదర్శనలు  ఆమె ఇచ్చింది.

ఆమె దాదాపు 40 ఏళ్లపాటు బనారస్ హిందూ యూనివర్సిటీలో సంగీత విభాగంలో ప్రొఫెసర్‌గా పనిచేసింది. అక్కడ, ఆమె డిపార్ట్‌మెంట్ చైర్‌గా, కళాశాల డీన్‌గా పదోన్నతులు పొందింది.

ఆమె తన కుమార్తె సంగీత శంకర్, ఆమె మనవరాల్లు రాగిణి శంకర్, నందిని శంకర్, ఆమె మేనకోడలు కళా రాంనాథ్, ప్రణవ్ కుమార్, ప్రొఫెసర్. వి. బాలాజీ (బి.హెచ్.యు.), డాక్టర్ సత్య ప్రకాష్ మొహంతీ మొదలైనవారు ఆమె విద్యార్థులు.

## వ్యక్తిగత జీవితం
చార్టర్డ్ అకౌంటెంట్, లైఫ్ ఇన్సూరెన్స్ కార్పొరేషన్ ఆఫ్ ఇండియా మాజీ ఎగ్జిక్యూటివ్ అయిన టి.ఎస్.సుబ్రమణియన్‌ను ఆమె వివాహం చేసుకుంది. ఆమె అత్తగారు పద్మా స్వామినాథన్, సామాజిక కార్యకర్త, కర్ణాటక సంగీత గాయని.

పద్మా స్వామినాథన్, ఎఫ్.జి.నటేశ అయ్యర్ చివరి కుమార్తె. దక్షిణ భారత చలనచిత్ర రంగంలో నేపథ్య గాయని వాణీ జైరామ్ ఆమె కోడలు.

## మూలాలు
వర్గం:వాయులీన విద్వాంసులు
వర్గం:1938 జననాలు
వర్గం:హిందూస్థానీ వాయిద్యకారులు
వర్గం:భారతీయ వయోలిన్ వాద్యకారులు
వర్గం:భారతీయ మహిళా వయోలిన్ వాద్యకారులు
వర్గం:హిందుస్తానీ వయోలిన్ వాద్యకారులు
వర్గం:కళల్లో పద్మ భూషణ్ గ్రహీతలు
వర్గం:పద్మభూషణ్ గ్రహీతలు
వర్గం:కళల్లో పద్మశ్రీ గ్రహీతలు
వర్గం:వర్గం:పద్మశ్రీ పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వర్గం:బనారస్ హిందూ విశ్వవిద్యాలయం విద్యా సిబ్బంది
వర్గం:సంగీత నాటక అకాడమీ ఫెలోషిప్ గ్రహీతలు
వర్గం:భారతీయ సంగీత విద్యావేత్తలు
వర్గం:భారతీయ మహిళా సంగీత విద్యావేత్తలు
వర్గం:భారతీయ వయోలిన్ వాద్యకారులు
ఎన్. టి. రామారావు రెండో & మూడవది మంత్రివర్గం

ఆంధ్రప్రదేశ్ ముఖ్యమంత్రిగా ఎన్.టి. రామారావు రెండోసారి మరియు మూడవది మంత్రిమండలి పునర్వ్యవస్థీకరణలో బాధ్యతలు స్వీకరించిన మంత్రివర్గ సభ్యులు జాబితా.

## మంత్రిమండలి

1984లో మంత్రివర్గ పునర్వ్యవస్థీకరణ జరిగింది

## మూలాలు


## వెలుపలి లంకెలు

వర్గం:ఆంధ్రప్రదేశ్ మంత్రిమండళ్ళు
వర్గం:అధికారంలో లేని మంత్రిమండళ్లు
చమిందా మెండిస్

మణిమెల్దుర చమిందా మెండిస్ (జననం 1968, డిసెంబరు 28) గాలెలో జన్మించిన శ్రీలంక మాజీ క్రికెట్ క్రీడాకారుడు. అతను 1994 లో శ్రీలంక తరఫున ఒక వన్డే అంతర్జాతీయ మ్యాచ్ ఆడాడు, న్యూజిలాండ్ పై అరంగేట్రం చేశాడు, ఇది అతని ఏకైక అంతర్జాతీయ మ్యాచ్. కోల్ట్స్ క్రికెట్ క్లబ్, వెస్ట్రన్ ప్రావిన్స్, శ్రీలంక ఎ, శ్రీలంక జట్ల తరఫున కూడా ఆడాడు. నవంబర్ 2018లో, అతను శ్రీలంక క్రికెట్ నేషనల్ సెలక్షన్ ప్యానెల్‌లో ఎంపికయ్యాడు. 

## మూలాలు

వర్గం:జీవిస్తున్న ప్రజలు
వర్గం:శ్రీలంక వన్డే క్రికెట్ క్రీడాకారులు
వర్గం:శ్రీలంక క్రికెట్ క్రీడాకారులు
వర్గం:1968 జననాలు
వర్గం:క్రికెట్ క్రీడాకారులు
ఇవాన్ గ్రే

**ఇవాన్ జాన్ గ్రే** (జననం 1954, నవంబరు 18) న్యూజీలాండ్ మాజీ క్రికెటర్. 1980లలో న్యూజీలాండ్ క్రికెట్ జట్టు తరపున 10 టెస్టులు, 10 వన్డే ఇంటర్నేషనల్స్ ఆడాడు.

## క్రికెట్ రంగం
52.11 బౌలింగ్ సగటుతో 17 వికెట్లతో ఆల్ రౌండర్‌గా ఎంపికయ్యాడు. 1981-82లోమరియు రాస్ ఓర్మిస్టన్ కలిసి సెంట్రల్ డిస్ట్రిక్ట్స్‌పై వెల్లింగ్టన్ తరపున 226 పరుగులు జోడించారు. అరంగేట్రం నుండి గ్రే న్యూజీలాండ్‌లోని ఇతర ఆటగాళ్ళ కంటే ఒక ప్రావిన్స్ కోసం ఎక్కువ ఆటలు ఆడాడు.

దేశ చరిత్రలో తన ప్రావిన్స్ తరపున 4000 కంటే ఎక్కువ పరుగులు, 350 వికెట్లు తీసిన ఏకైక ఆటగాడిగా నిలిచాడు. అదనంగా, ఎనిమిదేళ్ళపాటు ఫస్ట్ క్లాస్ అంపైర్‌గా పనిచేశాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1954 జననాలు
క్రిస్ కుగ్గెలీజ్న్

**క్రిస్టోఫర్ మేరీ కుగ్గెలీజ్న్** (జననం 1956, మే 10) న్యూజీలాండ్ మాజీ క్రికెటర్. 1988-89లో రెండు టెస్ట్ మ్యాచ్‌లు, 1988-1989లో న్యూజీలాండ్ తరపున 16 వన్డే ఇంటర్నేషనల్స్ ఆడాడు. నార్తర్న్ డిస్ట్రిక్ట్స్ తరపున దేశీయ క్రికెట్ ఆడాడు. హాక్ కప్‌లో హామిల్టన్ తరపున కూడా ఆడాడు.

కుగ్గెలీజ్న్ కుమారుడు స్కాట్ కూడా న్యూజీలాండ్, ప్లంకెట్ షీల్డ్‌లో నార్తర్న్ డిస్ట్రిక్ట్‌ల తరపున ఆడుతున్నాడు.

## అంతర్జాతీయ కెరీర్
బెంగుళూరులో టెస్టు అరంగేట్రం మ్యాచ్ మూడవ ఓవర్‌లో భారత క్రికెటర్ అరుణ్ లాల్ క్యాచ్ తీసుకున్నాడు. ఆ సమయంలో రిచర్డ్ హ్యాడ్లీకి రికార్డు స్థాయిలో టెస్ట్ వికెట్లు (374) అందించాడు.

## క్రికెట్ తర్వాత
క్రికెట్ ఆట నుండి విరమణ పొందిన తరువాత నార్తర్న్ డిస్ట్రిక్ట్స్, హామిల్టన్ బాయ్స్ హై స్కూల్ 1వ XIకి కోచ్‌గా ఉన్నాడు. ఇతని ఆధ్వర్యంలో రెండుసార్లు జాతీయ ఛాంపియన్‌గా నిలిచింది.

## మూలాలు

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1956 జననాలు
వారెన్ లీస్

**వారెన్ కెన్నెత్ లీస్** (జననం 1952, మార్చి 19) న్యూజీలాండ్ మాజీ క్రికెటర్, కోచ్. వికెట్ కీపర్ బ్యాట్స్‌మెన్‌గా రాణించాడు. న్యూజీలాండ్ క్రికెట్ జట్టు తరపున1976 నుండి 1983 వరకు 21 టెస్టులు, 31 వన్డేలు ఆడాడు. 1990 నుండి 1993 వరకు బ్లాక్ క్యాప్స్ కోచ్‌గా ఉన్నాడు.

## అంతర్జాతీయ కెరీర్
లీస్ కెన్ వాడ్స్‌వర్త్‌ను అనుసరించి న్యూజీలాండ్ జట్టులోకి వచ్చాడు. తనను తాను సమర్థుడైన వికెట్ కీపర్-బ్యాట్స్‌మన్ గా నిరూపించుకున్నాడు. 1976-77లో కరాచీలో పాకిస్థాన్‌తో జరిగిన తన మూడో టెస్టులో, న్యూజీలాండ్ తీవ్ర ఇబ్బందుల్లో ఉన్న సమయంలో 152 పరుగులు చేశాడు, మ్యాచ్‌ను కాపాడేందుకు రెండో ఇన్నింగ్స్‌లో 46 పరుగులు చేశాడు.

1978లో ఇంగ్లాండ్ పర్యటన నుండి వైదొలగాడు. ప్రపంచ కప్‌లో సెమీ-ఫైనల్‌కు చేరిన న్యూజీలాండ్ జట్టులో భాగంగా మరుసటి సంవత్సరం ఇంగ్లాండ్‌కు తిరిగి వచ్చాడు.

1982-83లో శ్రీలంకతో వెల్లింగ్‌టన్‌లో జరిగిన మ్యాచ్‌లో ఒక ఇన్నింగ్స్‌లో ఐదు క్యాచ్‌లు, ఎనిమిది క్యాచ్‌లు తీసుకున్నాడు. 1983 ఇంగ్లాండ్ పర్యటనలో తన చివరి టెస్టులు ఆడాడు.

## గౌరవాలు
1989 క్వీన్స్ బర్త్‌డే ఆనర్స్‌లో, క్రికెట్‌కు చేసిన కృషికిగాను లీస్ ఆర్డర్ ఆఫ్ ది బ్రిటిష్ ఎంపైర్ సభ్యునిగా నియమితులయ్యాడు.

## మూలాలు

వర్గం:వికెట్ కీపర్లు
వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1952 జననాలు
ఎరిక్ టిండిల్

**ఎరిక్ విలియం థామస్ టిండిల్** (1910, డిసెంబరు 18 - 2010, ఆగస్టు 1) న్యూజీలాండ్ క్రీడాకారుడు. ఇతను అనేక విశిష్ట రికార్డులను కలిగి ఉన్నాడు. తను మరణించే సమయానికి అతను అత్యంత పెద్ద వయస్సు గల టెస్ట్ క్రికెటర్ గా ఉన్నాడు. క్రికెట్, రగ్బీ యూనియన్రెండింటిలోనూ న్యూజీలాండ్ తరపున టెస్టులు ఆడిన ఏకైక వ్యక్తిగా నిలిచాడు. రెండు క్రీడలలో టెస్టులు ఆడిన ఏకైక వ్యక్తి ఇతను. రగ్బీ యూనియన్ టెస్ట్‌కు రిఫరీగా, క్రికెట్ టెస్ట్‌కు అంపైర్ పనిచేశాడు.

## క్రికెట్
క్రికెట్‌లో మిడ్‌ల్యాండ్ క్లబ్ (ప్రస్తుతం ఈస్టర్న్ సబర్బ్స్ క్రికెట్ క్లబ్ ) కోసం క్లబ్ క్రికెట్ ఆడాడు. 1932-33 నుండి 1949-50 వరకు వెల్లింగ్టన్ తరపున దేశీయ ఫస్ట్-క్లాస్ క్రికెట్‌ను వికెట్ కీపర్ /బ్యాట్స్‌మన్, ఎడమ చేతి ఓపెనింగ్ బ్యాట్స్‌మన్‌గా ఆడాడు. 1933 జనవరిలో తన ఫస్ట్-క్లాస్ అరంగేట్రంలో సెంచరీ చేసాడు. ఈడెన్ పార్క్‌లో ఆక్లాండ్‌తో జరిగిన ప్లంకెట్ షీల్డ్ మ్యాచ్‌లో ఓపెనింగ్ బ్యాట్స్‌మెన్‌గా 106 పరుగులు చేశాడు.

న్యూజీలాండ్ క్రికెట్ జట్టు తరపున ఐదు టెస్టులు కూడా ఆడాడు. 1937 లో కర్లీ పేజ్ ఆధ్వర్యంలో ఇంగ్లాండ్‌లో పర్యటించాడు. లార్డ్స్, ఓల్డ్ ట్రాఫోర్డ్, ఓవల్‌లో జరిగిన మూడు టెస్ట్ మ్యాచ్‌లతో సహా 25 టూర్ మ్యాచ్‌లలో ఆడాడు. అడిలైడ్‌లో సౌత్ ఆస్ట్రేలియాతో జరిగిన మ్యాచ్‌లో, 11 పరుగుల వద్ద డాన్ బ్రాడ్‌మాన్‌ను క్యాచ్ చేశాడు.

ఉత్తర ఆఫ్రికాలోని రెండవ ప్రపంచ యుద్ధంలో పనిచేశాడు. యుద్ధం తర్వాత న్యూజీలాండ్‌లో మొదటి రెండు టెస్ట్ మ్యాచ్‌లలో ఆడాడు. 1945-46లో వెల్లింగ్‌టన్‌లో ఆస్ట్రేలియాతో జరిగిన టెస్ట్‌లో, న్యూజీలాండ్ 42, 54 పరుగులకు ఆలౌటైంది. టిండిల్ 1, 13 పరుగులు చేశాడు. 1946-47లో క్రైస్ట్‌చర్చ్‌లోని లాంకాస్టర్ పార్క్‌లో పర్యటించే ఇంగ్లీష్ జట్టుతో జరిగిన ఏకైక టెస్టులో కూడా ఆడాడు.

వెల్లింగ్‌టన్ తరపున 1950లో టూరింగ్ ఆస్ట్రేలియన్‌లతో తన చివరి ఫస్ట్-క్లాస్ గేమ్‌ను ఆడాడు. ఆరు ఫస్ట్-క్లాస్ సెంచరీలు చేశాడు. 69 ఫస్ట్-క్లాస్ మ్యాచ్‌లలో 116 ఇన్నింగ్స్‌లలో 30.35 సగటుతో ముగించాడు. 1948లో ఆక్లాండ్‌కి వ్యతిరేకంగా వెల్లింగ్‌టన్ తరపున ఆడుతూ తన టాప్ స్కోరు 149కి చేరుకున్నాడు. వికెట్ కీపర్‌గా 96 క్యాచ్‌లు, 33 స్టంపింగ్‌లు చేశాడు.

## మూలాలు

## బాహ్య లింకులు
* 

వర్గం:వికెట్ కీపర్లు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:2010 మరణాలు
వర్గం:1910 జననాలు
వర్గం:Short description is different from Wikidata
వర్గం:Articles with short description
ఇయాన్ బట్లర్

**ఇయాన్ గారెత్ బట్లర్** (జననం 1981, నవంబరు 24) న్యూజీలాండ్ మాజీ క్రికెటర్. అంతర్జాతీయంగా క్రికెట్ లోని మూడు ఫార్మాట్లలో న్యూజీలాండ్‌కు ప్రాతినిధ్యం వహించాడు.

## జననం
బట్లర్ 1981, నవంబరు 24న ఆక్లాండ్ పట్టణ ప్రాంతంలోని మిడిల్‌మోర్‌లో జన్మించాడు.

## అంతర్జాతీయ కెరీర్
2004లో వెల్లింగ్టన్‌లో పాకిస్తాన్‌తో జరిగిన టెస్ట్‌లో 46 పరుగులకు 6 వికెట్లు తీశాడు. 2014 డిసెంబరు నుండి ఫస్ట్ క్లాస్ క్రికెట్‌లో ఆడలేదు. అయినప్పటికీ నార్తర్న్ డిస్ట్రిక్ట్‌ల కోసం వన్ డే క్రికెట్‌లో ఆడాడు.

2009 ప్రారంభంలో న్యూజీలాండ్ జట్టులోకి వచ్చాడు. సిడ్నీలో ఆస్ట్రేలియాతో జరిగిన ట్వంటీ20 ఇంటర్నేషనల్‌లో ఆడాడు. ఇంగ్లాండ్, వెస్టిండీస్‌లలో 2009, 2010 ఐసీసీ వరల్డ్ ట్వంటీ20 టోర్నమెంట్‌లలో ఆడాడు.

## పదవీ విరమణ
2014లో బట్లర్ క్రికెట్‌కు రిటైర్మెంట్ ప్రకటించాడు. 2022 జనవరిలో నార్తర్న్ ఐర్లాండ్‌లోని బెల్ఫాస్ట్‌లోని సిఐవైఎంఎస్ క్రికెట్ క్లబ్‌లో క్రికెట్ డైరెక్టర్ బాధ్యతను స్వీకరించాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టీ20 క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1981 జననాలు
నార్వే మహిళా క్రికెట్ జట్టు

**[[నార్వే]] మహిళా  క్రికెట్ జట్టు** అంతర్జాతీయ మహిళల క్రికెట్లో నార్వేకు ప్రాతినిధ్యం వహిస్తోంది. 2018 ఏప్రిల్లో అంతర్జాతీయ క్రికెట్ మండలి (ఐసీసీ) తన సభ్యులందరికీ పూర్తి మహిళల ట్వంటీ20 అంతర్జాతీయ (డబ్ల్యూటీ20ఐ) హోదాను మంజూరు చేసింది. నార్వే కూడా అందులో ఒకటి  1 జూలై 2018 తర్వాత ఇతర ఐసిసి సభ్య దేశాల జట్ల తో జరిగిన అన్ని నార్వే మహిళా మ్యాచ్ లు ట్వంటీ 20 ఐ స్థాయి మ్యాచ్ లే.

జట్టు 2019 లో జరిగిన తమ మొదటి టి20ఐ మ్యాచ్ లను ఫ్రాన్స్ మహిళా టి20ఐ క్వాడ్రాంగ్యులర్ సిరీస్ లో  2019 జూలై, ఆగస్టులో నాంటెస్ లో ఆడింది.

## గణాంకాలు
**నార్వే అంతర్జాతీయ మహిళా క్రికెట్ మ్యాచ్ లు** 

*చివరిగా తాజాకరించబడింది 27 ఆగస్టు 2023*

**అంతర్జాతీయ ట్వంటీ20**

* జట్టు మొత్తం - 120/9  ఆస్ట్రియా తో  31 జూలై 2019 న పార్క్ డు గ్రాండ్ బ్లోటెరౌ నాంటెస్.
* వ్యక్తిగత స్కోరు - 41 - ముతైబా అన్సార్ తో  ఆస్ట్రియా, 31 జూలై 2019 న పార్క్ డు గ్రాండ్ బ్లోటెరౌ,  నాంటెస్.
* వ్యక్తిగత బౌలింగ్ గణాంకాలు -  3/9 ′′ ఫరియాల్ జియా సఫ్దర్ v స్వీడన్ 29 ఆగస్టు 2021న గుట్స్టా వికెడ్ క్రికెట్ గ్రౌండ్ వద్ద ′′ కోల్స్వ.

**ఇతర దేశాలతో టీ20ఐ రికార్డు**

*WT20I #1555 వరకు పూర్తి అయ్యాయి. చివరిగా తాజాకరించబడింది 27 ఆగస్టు 2023.*

## సూచనలు
వర్గం:దేశాల వారీగా క్రికెట్ జట్లు
వర్గం:దేశాల వారీగా మహిళా క్రికెట్ జట్లు
వర్గం:నార్వే
ఉమా పద్మనాభన్

**ఉమా పద్మనాభన్** భారతదేశానికి చెందిన సినిమా, టెలివిజన్ నటి.
## సినిమాలు

## టెలివిజన్

## షోస్

## మూలాలు

## బయటి లింకులు
* 

వర్గం:హిందీ సినిమా నటీమణులు
స్వీడన్ మహిళా క్రికెట్ జట్టు

**[[స్వీడన్]] మహిళా  క్రికెట్ జట్టు** స్వీడన్ దేశానికి సంబంధించిన  మహిళా  క్రికెట్ మ్యాచ్ లకు  ప్రాతినిధ్యం వహిస్తుంది.

2018  అంతర్జాతీయ క్రికెట్ మండలి (ఐసీసీ)  తన సభ్య దేశాలకి స్వీడన్ తో సహా పూర్తి స్థాయి మహిళా  ట్వంటీ20 అంతర్జాతీయ (డబ్ల్యూటీ20ఐ) హోదాను మంజూరు చేసింది.

## చరిత్ర
స్వీడన్ మహిళా  జట్టు తన మొదటి టి20అంతర్జాతీయ మ్యాచ్  29 ఆగస్టు 2021న నార్వేతో  ఆడింది.

2023 లో  జెర్సీ లో జరిగే ఐరోపా డివిజన్ టూ క్వాలిఫైయర్ ల లో  ఆడటం ద్వారా స్వీడన్ మొదటిసారిగా ఐసిసి మహిళా టి 20 ప్రపంచ కప్ అర్హత ప్రక్రియలో పాల్గొంటుందని ప్రకటించారు.

## గణాంకాలు
**స్వీడన్ మహిళా  జట్టు** **అంతర్జాతీయ మ్యాచ్ లు&nbsp;**

*చివరిగా తాజాకరించబడింది 27 ఆగస్టు 2023*

### అంతర్జాతీయ ట్వంటీ20

* జట్టు స్కోరు - 159/5  డెన్మార్క్  తో 28 మే 2022 న గుట్స్టా వికెడ్ క్రికెట్ గ్రౌండ్ కోల్స్వ.
* వ్యక్తిగత స్కోరు -  51 * అన్యా వైద్య  ఇటలీ తో 30 మే 2023 న FB ప్లేయింగ్ ఫీల్డ్స్ సెయింట్ క్లెమెంట్.
* వ్యక్తిగత బౌలింగ్ గణాంకాలు -  5/7 గుంజన్ శుక్లా  ఐల్ ఆఫ్ మ్యాన్ తో 14 నవంబర్ 2022 న డెసర్ట్ స్ప్రింగ్స్ క్రికెట్ గ్రౌండ్ అల్మేరియాలో

### ఇతర దేశాలతో టీ20ఐ రికార్డు
*రికార్డులు WT20I #1555 వరకు పూర్తి అయ్యాయి. చివరిగా తాజాకరించబడింది 27 ఆగస్టు 2023.*

## ఇవి కూడా చూడండి

* స్వీడన్ మహిళా ట్వంటీ20 అంతర్జాతీయ క్రికెటర్ల జాబితా

## సూచనలు

వర్గం:దేశాల వారీగా క్రికెట్ జట్లు
వర్గం:దేశాల వారీగా మహిళా క్రికెట్ జట్లు
కుల్‌రాజ్ రంధవా

**కుల్‌రాజ్ కౌర్ రంధవా (జననం 16 మే 1983)**  భారతదేశానికి చెందిన సినిమా, టెలివిజన్ నటి. ఆమె *కరీనా కరీనా* టీవీ సిరీస్‌లో "కరీనా" పాత్రకుగాను మంచి గుర్తింపు తెచ్చుకుంది.
## సినిమాలు

## మూలాలు

## బయటి లింకులు
* 

వర్గం:భారతీయ సినిమా నటీమణులు
వర్గం:హిందీ సినిమా నటీమణులు
పారుల్ యాదవ్

**పారుల్ యాదవ్** భారతదేశానికి చెందిన నటి & నిర్మాత.
## సినిమాలు

## టెలివిజన్

* 2007 – *ఎస్ బాస్* – సోనీ సబ్
* 2009 – *భాగ్యవిధాత* – కలర్స్
* 2011 – *కామెడీ కా మహా ముకబాలా* – స్టార్ ప్లస్
* 2015 – *డర్ సబ్కో లగ్తా హై* (తొమ్మిది ఎపిసోడ్) – &TV
## అవార్డ్స్ & నామినేషన్స్

## మూలాలు
పర్మీందర్ నాగ్రా

**పర్మీందర్ నాగ్రా** (జననం 1975 అక్టోబరు 5) భారతదేశానికి చెందిన బ్రిటిష్ నటి. ఆమె బెండ్ ఇట్ లైక్ బెక్హామ్ (2002) చిత్రంలో జెస్ భామ్రా పాత్రలో నటనకుగాను &  ఈఆర్ (2003-2009) లో డాక్టర్ నీలా రస్గోత్రా  నటనకుగాను మంచి గుర్తింపు తెచ్చుకుంది.
## సినిమాలు

## టెలివిజన్

## అవార్డులు

## మూలాలు

వర్గం:బ్రిటీష్ చలనచిత్ర నటీమణులు
వర్గం:1975 జననాలు
డంపా శాసనసభ నియోజకవర్గం

**దంప శాసనసభ నియోజకవర్గం** మిజోరం రాష్ట్రంలోని నియోజకవర్గాలలో ఒకటి. ఈ నియోజకవర్గం మమిట్ జిల్లా, మిజోరం లోక్‌సభ నియోజకవర్గం పరిధిలోని శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:మిజోరం శాసనసభ నియోజకవర్గాలు
దక్షిణ కొరియా మహిళా క్రికెట్ జట్టు

**[[దక్షిణ కొరియా]] మహిళల క్రికెట్ జట్టు** అంతర్జాతీయ మహిళా  క్రికెట్లో  దేశానికి ప్రాతినిధ్యం వహిస్తోంది. 2014 సెప్టెంబరులో దక్షిణ కొరియాలో జరిగిన 2014 ఆసియా క్రీడలలో ఆ జట్టు అంతర్జాతీయ మ్యాచ్ లో పాల్గొనడం మొదలు పెట్టింది. హాంకాంగ్ లో  జరిగిన మహిళా తూర్పు ఆసియా కప్ లో దక్షిణ కొరియా జట్టు పాల్గొంది.

2018 ఏప్రిల్లో అంతర్జాతీయ క్రికెట్ మండలి (ఐసీసీ) తన సభ్య దేశాలకు పూర్తి స్థాయి లో మహిళా ట్వంటీ20 అంతర్జాతీయ (డబ్ల్యూటీ20ఐ) హోదాను ఇచ్చింది.  ఆ విధంగా  2018 జూలై 1 తర్వాత దక్షిణ కొరియా మహిళా జట్టు ఇతర ఐసీసీ సభ్యు దేశాల జట్ల మధ్య జరిగిన అన్ని టీ20 మ్యాచ్లు పూర్తి టీ20ఐ మ్యాచ్లుగా పరిగణిస్తారు.

## టోర్నమెంట్ చరిత్ర
**ఆసియా క్రీడలు**

* 2014: మొదటి రౌండ్

**మహిళా తూర్పు ఆసియా కప్**

* 2015:4వ స్థానం
* 2017: 4వ స్థానం
* 2019: 4వ స్థానం

## గణాంకాలు
**దక్షిణ కొరియా మహిళా క్రికెట్ - అంతర్జాతీయ మ్యాచ్ లు** 

*చివరిగా తాజాకరించబడింది 22 సెప్టెంబరు 2019*

**అంతర్జాతీయ ట్వంటీ20**

* జట్టు స్కోరు - 117/5 (1 ఓవర్లు),  చైనా తో 4 నవంబరు 2018 న యెయోన్హుయ్ క్రికెట్ గ్రౌండ్ వద్ద ఇంచియాన్ వద్ద
* వ్యక్తిగత స్కోరు - 51 - మినా బేక్,  చైనా తో  4 నవంబరు 2018, యెయోన్హుయ్ క్రికెట్ గ్రౌండ్ , ఇంచియాన్  వద్ద
* వ్యక్తిగత బౌలింగ్ గణాంకాలు - 4/17 ′′ మినా బేక్,  జపాన్  తో 22 సెప్టెంబరు 2019 న యోన్హుయ్ క్రికెట్ గ్రౌండ్ ′′ఇంచియాన్" వద్ద. 

**ఇతర దేశాలతో టీ20ఐ రికార్డు**

*WT20I #768 కు పూర్తి అయ్యాయి. చివరిగా తాజాకరించబడింది, 22 సెప్టెంబరు 2019.*

## సూచనలు

వర్గం:దేశాల వారీగా క్రికెట్ జట్లు
వర్గం:దేశాల వారీగా మహిళా  క్రికెట్ జట్లు
గయానా మహిళా క్రికెట్ జట్టు

**[[గయానా]] మహిళా [[క్రికెట్]] జట్టు** గయానా దేశానికి ప్రాతినిధ్యం వహిస్తున్న మహిళా క్రికెట్ జట్టు. వారు మహిళా సూపర్ 50 కప్ ట్వంటీ 20 బ్లేజ్ లలో పోటీ చేస్తారు.

## చరిత్ర.
1977లో వెస్టిండీస్ దేశీయ క్రికెట్ జట్టు నిర్మాణంలో చేరింది, ఫెడరేషన్ ఛాంపియన్ షిప్ కి పోటీ చేసింది, దీనిలో వారు 5 జట్లలో 4 పూర్తి చేసారు. 1980 తరువాత  తదుపరి ఎడిషన్లో వారు మళ్లీ పోటీ పడ్డారు, గ్రెనడా  బార్బడోస్ ల తో  జరిగిన రెండు మ్యాచ్ లను గెలుచుకున్నారు.

2001 వరకు గయానా జట్టు  ఏ టోర్నమెంట్లోనూ పోటీపడలేదు, ఆ తరువాత మరో  వచ్చే సీజన్లో ఆడిన  ప్రతి మ్యాచ్ ఓడిపోయింది. 2006, 2007లో కొంత విరామంతో చాలా టోర్నమెంట్లలో పోటీ పడ్డారు.  2012లో ప్రారంభ సీజన్ కోసం ట్వంటీ20 బ్లేజ్ లో చేరారు. 2013 లో  వారు టి20 పోటీలో సెమీఫైనల్ కు చేరుకున్నారు. అక్కడ  జమైకా చేతిలో ఓడిపోయారు.  2014 లో  50 ఓవర్ల పోటీలో తమ అత్యుత్తమ ముగింపును సాధించారు. జమైకాతో ఓడిపోయే ముందు ఫైనల్ కు చేరుకున్నారు.

2023 సీజన్లో  గయానా ట్వంటీ 20 బ్లేజ్ కు రన్నరప్ గా నిలిచింది.  సూపర్50 కప్ కు 5వ స్థానంలో నిలిచింది. 

## క్రీడాకారిణులు

### ప్రస్తుత జట్టు
2023  కోసం ప్రకటించిన జట్టు ఆధారంగా. బోల్డ్ లో ఉన్న ఆటగాళ్లకు అంతర్జాతీయ టోపీలు ఉంటాయి.

### ప్రముఖ క్రీడాకారులు
గయానా తరఫున దేశీయ / అంతర్జాతీయంగా ఆడిన క్రీడాకారిణులు మొదటి అంతర్జాతీయ ప్రదర్శన క్రమంలో ఇవ్వబడ్డారు (బ్రాకెట్లలో ఇవ్వబడింది) 
 
* కాండసీ అట్కిన్స్ (2003)
* ఇండోమేటీ  గూర్డియల్-జాన్ (2003)
* షెమైన్ కాంప్‌బెల్ (2009) 
* ట్రెమైన్ స్మార్ట్ (2009) 
* సుబ్రినా మున్రో (2010) 
* జూన్ ఓగ్లే (2011) 
* ఎర్వా గిడ్డింగ్స్ (2016)
* ఒనికా వాలర్సన్ (2019) 
* షబికా గజ్నబి (2019) 
*  షెనెటా గ్రిమ్మండ్ (2019)
* చెర్రీ-ఆన్ ఫ్రేజర్ (2020) 
* మాండీ మాంగ్రు (2022) 
* కైసియా షుల్ట్జ్ (2022) 
* అశ్మిని మునిసార్ (2023)

## గౌరవాలు

* **మహిళల సూపర్ 50 కప్**
** **విజేతలు (0:0) **
** *ఉత్తమ ముగింపు -*  రన్నర్స్ - అప్ (2014) 
* **ట్వంటీ20 బ్లేజ్ః**
** **విజేతలు (0:0) **
** *ఉత్తమ ముగింపు -*  రన్నర్స్ - అప్ (2023) 

## సూచనలు

వర్గం:దేశాల వారీగా క్రికెట్ జట్లు
వర్గం:దేశాల వారీగా మహిళా క్రికెట్ జట్లు
ఒమన్ మహిళా క్రికెట్ జట్టు

**[[ఒమన్]] మహిళా క్రికెట్ జట్టు** ఒమన్ దేశానికి ప్రాతినిధ్యం వహిస్తుంది. 2000 నుండి అంతర్జాతీయ క్రికెట్ కౌన్సిల్ (ఐసీసీ) లో సభ్యత్వం కలిగిన ఒమన్ క్రికెట్ ఈ మహిళా జట్టును నిర్వహిస్తోంది.ఒమన్ 2009 లో మలేసియాలో జరిగిన ఎసిసి మహిళల ట్వంటీ20 ఛాంపియన్షిప్ కు అంతర్జాతీయ పోటీ ఆరంభం చేసింది. గ్రూప్ దశలో కువైట్ తో జరిగిన ఒక్క మ్యాచ్ లో మాత్రమే గెలిచింది,  తన ప్లే - ఆఫ్లో భూటాన్ చేతిలో ఓడిపోయిన తరువాత తొమ్మిదవ స్థానం బదులు పదవ స్థానంలో నిలిచింది. 2011 ఎడిషన్లో కువైట్ నిర్వహించిన టోర్నమెంట్ లో ఒమన్ మ్యాచ్ ఓడిపోయింది. 2014 డిసెంబరులో గల్ఫ్ కోఆపరేషన్ కౌన్సిల్ (జిసిసి) మహిళా ట్వంటీ20 ఛాంపియన్షిప్ ప్రారంభ ఎడిషన్కు ఒమన్ ఆతిథ్యం ఇచ్చింది, ఇందులో కువైట్, ఖతార్ ఇంకా యునైటెడ్ అరబ్ ఎమిరేట్స్ కూడా పోటీ పడ్డాయి. జట్టు టోర్నమెంట్లో కువైట్ కంటే ముందు మూడవ స్థానంలో నిలిచింది, తరువాతి సంవత్సరం ఖతార్ లో జరిగిన టోర్నమెంటులో అదే స్థానంలో నిలిచింది.

2018 ఏప్రిల్లో ఐసీసీ తన సభ్యులందరికీ పూర్తి మహిళల ట్వంటీ20 అంతర్జాతీయ (డబ్ల్యూటీ20ఐ) హోదాను మంజూరు చేసింది. 2018 జూలై 1 తర్వాత ఒమన్ మహిళా జట్టు, మరొక అంతర్జాతీయ జట్టు మధ్య జరిగిన అన్ని ట్వంటీ 20 మ్యాచ్లు పూర్తి టి 20 ఐ స్థాయికి చెందినవే. 2020 జనవరిలో దోహాలో జరిగిన ఖతార్, కువైట్ లతో జరిగిన త్రికోణ సిరీస్ లో ఒమన్ తమ మొదటి మ్యాచ్ లు టి20ఐ హోదాతో ఆడింది.

## గణాంకాలు
**ఒమన్ మహిళా అంతర్జాతీయ మ్యాచ్ లు** 

*చివరిగా తాజాకరించబడింది 22 జూన్ 2022*

**అంతర్జాతీయ ట్వంటీ20**

* జట్టు స్కోరుః 234/3 - సౌదీ అరేబియాతో 2022 మార్చి 21 న ఒమన్ క్రికెట్ అకాడమీ గ్రౌండ్ టర్ఫ్ 2 మస్కట్.
* వ్యక్తిగత స్కోరు - 76 - ఫిజా వర్సెస్, సౌదీ అరేబియా తో, 2022 మార్చి 21 న ఒమన్ క్రికెట్ అకాడమీ గ్రౌండ్ టర్ఫ్ 2 - మస్కట్
* వ్యక్తిగత బౌలింగ్ గణాంకాలు - 5/11 అమండా డ్కోస్టా, కువైట్ తో 2022 మార్చి 24 న ఒమన్ క్రికెట్ అకాడమీ గ్రౌండ్ టర్ఫ్ 1 మస్కట్.

**ఇతర దేశాలతో టీ20ఐ రికార్డు**

*టి20ఐ #1142 వరకు పూర్తి రికార్డులు. చివరిగా తాజాకరించబడింది 22 జూన్ 2022.*

## సూచనలు

వర్గం:దేశాల వారీగా క్రికెట్ జట్లు
వర్గం:దేశాల వారీగా మహిళా క్రికెట్ జట్లు
ఎం.సరోజ

**ఎం. సరోజ** (1933 - 2012 ఏప్రిల్ 2) తమిళ సినిమా రంగానికి చెందిన భారతీయ నటి. హాస్యనటిగా ఆమె తరచుగా కె. ఎ. తంగవేలుతో జత కట్టేది.

1960లో, చిరాగ్ కహాఁ రోష్నీ కహాఁ అనే హిందీ సినిమాకు రీమేక్ గా వచ్చిన తెలుగు సినిమా మా బాబులో ఆమె నటించింది.

## కెరీర్
దర్శకుడు కె. సుబ్రమణ్యం సరోజను చిత్ర పరిశ్రమకు పరిచయం చేసాడు, ఆమె 14 సంవత్సరాల వయస్సులో సర్వాధికారి (1951) చిత్రంలో ప్రముఖ నటుడు ఎం. జి. రామచంద్రన్ కజిన్ పాత్రతో అరంగేట్రం చేసింది. హాలీవుడ్ యాక్షన్ చిత్రమైన ది గాల్లెంట్ బ్లేడ్ (1948) అనుకరణగా తమిళంలో తీసి తెలుగులోకి కూడా అనువదించి విడుదల చేసారు.

ఆ తరువాత, ఆమె తమిళం, తెలుగు, హిందీ, కన్నడ భాషలలో 300కి పైగా చిత్రాలలో నటించింది. ఆమె కెరీర్‌లో అత్యంత ముఖ్యమైన చిత్రం కళ్యాణ పరిసు, ఇందులో ఆమె తన భర్త కె. ఎ. తంగవేలు సరసన నటించింది.

## వ్యక్తిగత జీవితం
1959లో, కల్యాణ పరిసు 100వ రోజు వేడుకల సందర్భంగా మధురై మురుగన్ ఆలయంలో ఆమె, కె. ఎ. తంగవేలును పెళ్లి చేసుకుంది. వీరికి సుమతి అనే కూతురు ఉంది. ఆయన 1994లో మరణించాడు.

## అవార్డులు
తమిళనాడు ప్రభుత్వం ఆమెను కలైమామణి అవార్డుతో సత్కరించింది. ఆమె 2002లో తమిళనాడు రాష్ట్ర చలనచిత్ర గౌరవ పురస్కారం - శివాజీ గణేశన్ అవార్డును కూడా గెలుచుకుంది.

## మరణం
ఆమె చెన్నైలోని టి. నగర్‌లో తన ఇంటిలో గుండెపోటు కారణంగా 2012 ఏప్రిల్ 2న 79 సంవత్సరాల వయస్సులో మరణించింది.

## మూలాలు

వర్గం:తమిళ హాస్యనటులు
వర్గం:భారతీయ సినిమా నటీమణులు
వర్గం:తమిళ సినిమా నటీమణులు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:హిందీ సినిమా నటీమణులు
వర్గం:1933 జననాలు
వర్గం:2012 మరణాలు
భారతీయుడు-2 (సినిమా)

**భారతీయుడు-2** అనేది 1996లో, ఎస్.శంకర్ దర్శకత్వంలో కమల్‌హాసన్‌ కథానాయకుడుగా వచ్చిన భారతీయుడు సినిమాకు సీక్వెల్.

అదే కలయికలో ఈ చిత్రం లైకా ప్రొడక్షన్స్‌ సంస్థ నిర్మిస్తోంది. కాగా, పాన్‌ ఇండియా సినిమాగా రూపొందుతోన్న ఈ చిత్రంలో కమల్ హాసన్ తో పాటు కాజల్ అగర్వాల్. సిద్ధార్థ్‌, రకుల్‌ప్రీత్‌ సింగ్‌, బ్రహ్మానందం తదితరులు కీలక పాత్రలు పోషించారు. అనిరుధ్ రవిచందర్ సంగీతం సమకూరుస్తుండగా, రవివర్మన్‌ ఛాయాగ్రాహకుడుగా వ్యవహరించాడు.

## తారాగణం

* సేనాపతి వీరశేఖరన్‌గా కమల్ హాసన్
* కాజల్ అగర్వాల్
* చిత్ర వరదరాజన్‌గా సిద్ధార్థ్
* ఎస్.జె.సూర్య
* రకుల్ ప్రీత్ సింగ్
* ప్రియ భవాని శంకర్
* ఇన్‌స్పెక్టర్ కృష్ణస్వామిగా నెడుముడి వేణు
* వివేక్
* కాళిదాస్ జయరామ్
* గుల్షన్ గ్రోవర్
* సముద్రకని
* బాబీ సింహా
* బ్రహ్మానందం
* జాకీర్ హుస్సేన్
* పీయూష్ మిశ్రా
* గురు సోమసుందరం
* ఢిల్లీ గణేష్
* జయప్రకాష్
* జి.మరిముత్తు
* వెన్నెల కిషోర్
* దీపా శంకర్
* మనోబాల
*ఇమ్మాన్ అన్నాచి
* జార్జ్ మేరియన్
* వినోద్ సాగర్
* అఖిలేంద్ర మిశ్రా
* రేణుక
* సి. రంగనాథన్

## విడుదల
తమిళంలో రూపొందించి వివిధ భాషల్లోకి అనువాద సినిమాగా వస్తున్న ఇండియన్ 2, 2024లో విడుదలకు షెడ్యూల్ చేసారు. ఈ చిత్రం మొదట 2023 దసరా, దీపావళి పండగల రోజుల్లో కాని, 2024 పొంగల్‌కి కాని విడుదల చేయడానికి ప్లాన్ చేయబడింది.

ఆ తరువాత, ఈ చిత్రాన్ని ఏప్రిల్-జూన్ 2024లో థియేటర్లలో విడుదల చేయడానికి సన్నహాలు చేస్తున్నట్లు ఉదయనిధి స్టాలిన్ ప్రకటించాడు, అయితే, ఈ చిత్రం విస్తృతమైన విజువల్ ఎఫెక్ట్‌లతో కూడుకోవడం వల్ల 2023 చివరి వరకు కూడా పూర్తి అవదు. దీంతో, మళ్లీ భారత స్వాతంత్ర్య దినోత్సవం, 2024 ఆగస్టు 15కి వాయిదా పడింది.. ఈ చిత్రం చాలా కాలంగా షూటింగ్ ఆపివేయడం చేత కమల హాసన్ డూప్ ను పెట్టి సినిమా ను పూర్తి చేశారు భారతీయుడు 1 లో ఉన్న కమల హాసన్ కి భారతీయుడు 2 లో ఉన్న కమల హాసన్ కి పోలికలు కూడా లేకపోవడం చేత సినిమా ను ఎవరూ చూడలేదు అట్టర్ ఫ్లాప్ అయింది.

కమల్ హాసన్ పుట్టినరోజు సందర్భంగా 2023 నవంబరు 3న యూట్యూబ్‌లో ప్రచార టీజర్ విడుదల చేయబడింది. ఈ ఇంట్రో గ్లింప్స్‌ను తెలుగులో ఎస్. ఎస్. రాజమౌళి విడుదల చేయగా, త‌మిళంలో ర‌జినీకాంత్‌, హిందీలో ఆమిర్ ఖాన్‌, మ‌ల‌యాళంలో మోహ‌న్ లాల్‌, క‌న్న‌డ‌లో కిచ్చా సుదీప్ విడుద‌ల చేశారు.

=హోమ్ మీడియా=
నెట్‌ఫ్లిక్స్ ---- 15 ఆగస్టు 2024న ప్రీమియర్ హక్కులను పొందింది
## మూలాలు

వర్గం:తెలుగు డబ్బింగ్ సినిమాలు
వర్గం:కమల్ హాసన్ నటించిన సినిమాలు
డారిల్ టఫీ

**డారిల్ రేమండ్ టఫ్ఫీ** (జననం 1978, జూన్ 11) న్యూజీలాండ్ మాజీ క్రికెటర్. అంతర్జాతీయంగా న్యూజిలాండ్ క్రికెట్ జట్టుకు అన్ని ఫార్మాట్లలో ప్రాతినిధ్యం వహించాడు. నార్తర్న్ డిస్ట్రిక్ట్స్ నైట్స్ కోసం దేశీయ ఫస్ట్-క్లాస్ క్రికెట్ ఆడాడు. 2012, సెప్టెంబరు 14న క్రికెట్ లోని అన్ని ఫార్మాట్ల నుండి టఫ్ఫీ రిటైర్ అయ్యాడు.

## జననం
టఫ్ఫీ 1978, జూన్ 11న ఒటాగోలోని మిల్టన్‌లో జన్మించాడు.

## అంతర్జాతీయ కెరీర్
క్రిక్‌ఇన్‌ఫో జర్నలిస్ట్ లిన్ మెక్‌కానెల్ టఫీని "అతను వేసిన మొదటి ఓవర్‌లోనే వికెట్లు తీయడంలో అద్భుతమైన ప్రవృత్తి" ఉన్న బౌలర్‌గా అభివర్ణించాడు. 1999-00లో ఆస్ట్రేలియాపై వికెట్లేమి తీయకుండా 127 పరుగులు ఇచ్చాడు, కానీ అతని తర్వాతి మ్యాచ్‌లో తన మొదటి టెస్ట్ వికెట్లు తీశాడు. ఆఖరి రోజున ప్రత్యర్థి దక్షిణాఫ్రికా 101 పరుగుల లక్ష్యాన్ని ఛేదించడంతో ఆఖరి ఇన్నింగ్స్‌లో 38 పరుగులు ఇచ్చి మూడు వికెట్లు తీశాడు.

2000-01లో పాకిస్తాన్‌తో టఫ్ఫీ స్వదేశంలో తన మొదటి పూర్తి టెస్ట్ సిరీస్ ఆడాడు. ఆఖరి టెస్ట్‌లో 77 పరుగులకు ఏడు వికెట్లు తీసి, మ్యాన్ ఆఫ్ ది మ్యాచ్‌తోసహా సిరీస్‌లో టఫ్ఫీ పదహారు వికెట్లు తీశాడు. న్యూజిలాండ్ ఒక ఇన్నింగ్స్, 185 పరుగుల తేడాతో గెలిచి సిరీస్‌ను 1-1తో సమం చేసింది.

పాకిస్తాన్‌తో మొత్తం ఐదు వన్డేలు కూడా ఆడాడు. వన్డే సిరీస్‌లో పదమూడు వికెట్లతో ముగించి సిరీస్‌లో న్యూజీలాండ్లో అత్యధిక వికెట్లు తీసిన బౌలర్‌గా నిలిచాడు. పాకిస్తాన్‌తో జరిగిన సిరీస్‌లో నేపియర్‌లో 24 పరుగులకు కెరీర్‌లో అత్యుత్తమ 4 వికెట్లు తీసి, మరో మ్యాన్ ఆఫ్ ది మ్యాచ్ అవార్డును గెలుచుకున్నాడు.

## దేశీయ క్రికెట్
టఫ్ఫీ 2007-08 సీజన్ కోసం ఆక్లాండ్ ఏసెస్ కోసం ఆడాల్సి ఉంది. కానీ సిడ్నీలో క్లబ్ క్రికెట్ ఆడేందుకు దానిని తిరస్కరించాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టీ20 క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1978 జననాలు
గ్యారీ ట్రూప్

**గ్యారీ బెర్‌ట్రామ్ ట్రూప్** (జననం 1952, అక్టోబరు 3) న్యూజీలాండ్ మాజీ క్రికెటర్. న్యూజీలాండ్ తరపున 15 టెస్టులు, 22 వన్డే ఇంటర్నేషనల్స్ ఆడాడు.

## అంతర్జాతీయ కెరీర్
1976 నవంబరు 18న న్యూజీలాండ్ తరపున తన టెస్టు అరంగేట్రం చేశాడు.

1979/80లో, డ్యునెడిన్‌లోని కారిస్‌బ్రూక్‌లో క్లైవ్ లాయిడ్ వెస్ట్ ఇండియన్స్‌తో జరిగిన మొదటి టెస్టు నాటకీయ ముగింపులో, ట్రూప్ క్రీజులో స్టీఫెన్ బూక్ 9/100తో న్యూజీలాండ్‌తో జతకట్టింది. ఈ చారిత్రాత్మక మ్యాచ్ గెలవడానికి మరో నాలుగు పరుగులు అవసరం.

ఇద్దరు టైలెండర్లు బ్లాక్ క్యాప్స్‌ని వెస్టిండీస్‌పై మొదటి టెస్ట్ విజయానికి తీసుకువెళ్ళారు. స్కోర్లు సమంగా ఉన్నందున లెగ్ బై కోసం గిలకొట్టినప్పుడు చివరికి కరేబియన్ దిగ్గజాలపై వారి మొదటి సిరీస్ విజయంగా నిలిచింది. న్యూజీలాండ్ క్రైస్ట్‌చర్చ్, ఆక్లాండ్‌లలో జరిగిన తదుపరి రెండు టెస్టులను డ్రా చేసుకున్న తర్వాత సిరీస్‌ను 1-0తో గెలుచుకుంది.

ట్రూప్ అత్యుత్తమ టెస్ట్ సిరీస్‌లో అతను ఈడెన్ పార్క్‌లో జరిగిన మూడవ టెస్ట్‌లో (4–71, 6–95) పది వికెట్లతో సహా 371 పరుగులకు 18 వికెట్లు (av. 20.61) సాధించాడు.

1986లో న్యూజీలాండ్ తరపున తన చివరి టెస్టు ఆడాడు.

## గౌరవాలు
2016 క్వీన్స్ బర్త్‌డే ఆనర్స్‌లో, న్యూజీలాండ్ ఆర్డర్ ఆఫ్ మెరిట్ అధికారిగా క్రీడ, కమ్యూనిటీకి చేసిన సేవల కోసం నియమించబడ్డాడు.

## మూలాలు

## బాహ్య లింకులు

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1952 జననాలు
కువి

**కువి** బాషా అనేది గిరిజన తెగ ప్రాంతీయ బాషా.
చరిత్ర:
బీ.సి 2600-1900 లో ద్రావిడ ల మధ్య భారతదేశానికి రావడం జరిగింది . ప్రస్తుత కర్ణాటక.ఒడిశా. ఆంధ్ర ప్రదేశ్. తమిళనాడు. రాష్ట్రాలను వారి యొక్క సామ్రాజ్యాన్ని విస్తరించారు అందులో వారు వివిధ వివిధ ప్రాంతాలలో వారి పరిపాలన విస్తరించడం. విస్తరించిన సామ్రాజ్యాలలో అనేకమైన ప్రాంతీయ భాషలనేది ఉద్భవించడం జరిగింది. అందులో ఆంధ్ర ఒరిస్సా ప్రాంతాలలో మధ్య ద్రావిడులు తెలుగు, పరాజీ కువి.కు ఇ., కొండ బాసలనే ది ఉద్భవించడం జరిగింది ప్రస్తుత లెక్కల ప్రకారం భారతదేశంలో ఆంధ్రప్రదేశ్ లో పార్వతిపురం మన్యం. అల్లూరి సీతారామరాజు పాడేరు జిల్లాలలో 2021 జనాభా లెక్కల ప్రకారం 55.96% జనసాంద్రత కలిగి ఉన్నట్లుగా అంచనా ఒరిస్సాలో 22.96% అందులో గజపతి. గంజాం. కోరాపుట్ .మావూరు బజ్ .అంగూర్ .రాయగడ .బలంగిర్ .మల్కనగిరి .బౌధ్ .నవరంగాపూర్ . పూరి. జిల్లాలలో ఉండడం .

నృత్యం:
 
వీరి యొక్క నృత్యం గిరిజన దెంస. అని చెప్పవచ్చు

సంప్రదాయాలు:

వీరి యొక్క సంప్రదాయాలు నేటి తరానికి విభిన్నంగా ఉంటాయి అంతే కాకుండా వీరి యొక్క ఆహార అలవాటు కూడా నేటి సమాజంకి నాగరికతకుకు చాలా మారుతూ ఉంటాయి అంతేకా కుండా సంప్రదాయాలలో వారి యొక్క గ్రామ ప్రత్యేక ఆర్థిక వ్యవస్థ ఏర్పాటు చేశారు. అంతేకాకుండా ప్రత్యేకమైన వారి గ్రామాల కొన్ని చట్టాలను తయారు చేసుకుంటారు వారికి వారు అంటే బయట చట్టంతో కలిగిన సంబంధిత కట్టాలే కాకుండా మీరు గ్రామని చట్టాలను తయారు చేసుకుంటారు.

వివాహ సంప్రదాయాలు:

*ఈ తెగ వారు వివాహాలకు వి వాహ సాంప్ర దాయాలు విభిన్నంగా ఉంటాయి ఎందుకనగా నియమనిబంధన . ఎక్కువగా ఉంటాయి
*మీరు నేటికీ కూడా వృక్షపు ముహూర్తాలను, నక్షత్రపు ముహూర్తాలను పాటిస్తారు
*ఈ తెగలో పూర్తిగా వరకట్నం అనేది నిషేధము నేరంగా భావిస్తారు.
*వీరి యొక్క వివాహ సంప్రదాయాలలో ఎక్కువగా ఎక్కువగా ఆకర్షణ వివాహాలని, రాక్షసి వివాహాలు జరుగుతుంటాయి వారి ఆడపిల్ల యొక్క వారికి మగ పిల్లవాడు వారు ఒక అవు, సారా వారికి ఇవ్వడం జరుగుతుంది. చరిత్రలో ఆకర్షవివాహాలు, రాక్షసి వివాహాలుగా పేర్కొనడం జరిగింది

పండుగలు:

ప్రధాన ంగా వీరి యొక్క పండుగను కొన్ని వీరే పండుగలు ఉంటాయి అందులో ఇటుకుల పండగ గోదాలమ్మ దేవత గ్రామ దేవత కంది పండగ టెంకల్ పండగ మొదలైనవి వీరు జరుపుకుంటారు. వీటిలో గ్రామ దేవత పూజలు చేస్తారు ఎక్కువగా వీరు అటవీ ప్రాంతానికి దగ్గర ఉండడం వల్ల ప్రకృతిని దేవుని వలె పూజిస్తారు.
మార్టిన్ స్నెడెన్

**మార్టిన్ కోలిన్ స్నెడెన్** (జననం 1958, నవంబరు 23) న్యూజీలాండ్ మాజీ క్రికెటర్. 1980 - 1990 మధ్యకాలంలో న్యూజీలాండ్ క్రికెట్ జట్టు 25 క్రికెట్ టెస్టులు, 93 వన్డే ఇంటర్నేషనల్స్ ఆడాడు. 1980లలో దాని స్వర్ణయుగంలో రిచర్డ్ హ్యాడ్లీ, ఎవెన్ చాట్‌ఫీల్డ్‌లతో కలిసి న్యూజీలాండ్ సీమ్ బౌలింగ్ దాడిలో సభ్యుడిగా ఉన్నాడు.

## అంతర్జాతీయ కెరీర్
1986-87లో క్రైస్ట్‌చర్చ్‌లో వెస్టిండీస్‌పై న్యూజీలాండ్ విజయంలో 68 పరుగులకు 5 వికెట్లు తీయడం స్నెడెన్ అత్యుత్తమ టెస్టు గణాంకాలు. 60 ఓవర్ల మ్యాచ్‌లో 12–1–105–2తో వన్డే ఇంటర్నేషనల్‌లో 100 పరుగులు ఇచ్చిన మొదటి బౌలర్ ఇతను. 2006 మార్చిలో మిక్ లూయిస్ చేత అధిగమించబడే వరకు అత్యధిక పరుగులు అందించిన రికార్డుగా మిగిలిపోయింది. స్నెడెన్ సాధారణంగా లోయర్-ఆర్డర్ బ్యాట్స్‌మన్ అయినప్పటికీ వన్డే ఇన్నింగ్స్‌లో 64 పరుగులు చేశాడు. న్యూజీలాండ్ ప్రావిన్షియల్ క్రికెట్‌లో ఆక్లాండ్‌కు కూడా ప్రాతినిధ్యం వహించాడు.

1980-81 ఆస్ట్రేలియా ట్రై-నేషన్ సిరీస్ సమయంలో, స్నెడెన్ బౌండరీ రోప్‌ల వద్ద టీవీ రీప్లే ఫుటేజ్ ద్వారా సరసమైన క్యాచ్‌ను పట్టుకున్నాడని అనుకున్నారు. అయితే, మైదానంలోని అంపైర్లు గ్రెగ్ చాపెల్ నాటౌట్‌గా ప్రకటించడంతో 90 పరుగులు చేశాడు.

## క్రికెట్‌ తరువాత
వృత్తిరీత్యా న్యాయవాది అయిన స్నెడెన్ కొన్నాళ్ళపాటు న్యూజీలాండ్ క్రికెట్ చీఫ్ ఎగ్జిక్యూటివ్ ఆఫీసర్‌గా పనిచేశాడు. 2011 రగ్బీ వరల్డ్ కప్ ఆర్గనైజింగ్ టీమ్‌కు నాయకత్వం వహించడానికి న్యూజీలాండ్ క్రికెట్ ను విడిచిపెట్టాడు. 2012 న్యూ ఇయర్ ఆనర్స్‌లో, స్పోర్టింగ్ అడ్మినిస్ట్రేషన్‌కు చేసిన సేవల కోసం స్నెడెన్‌ను న్యూజీలాండ్ ఆర్డర్ ఆఫ్ మెరిట్‌కు కంపానియన్‌గా చేశారు.

## మూలాలు

## బాహ్య లింకులు
* 
* A news article relating to Snedden
* 

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1958 జననాలు
జూనియర్ ముర్రే

**జూనియర్ రాండాల్ఫ్ [[ముర్రే]]** ఎంబిఇ (జననం 1968, జనవరి 20) మాజీ వెస్టిండీస్ క్రికెట్ క్రీడాకారుడు. వెస్ట్ ఇండీస్ తరఫున టెస్ట్ క్రికెట్ ఆడిన మొదటి గ్రెనేడియన్.

క్రీడలకు చేసిన సేవలకు గాను 1994 న్యూ ఇయర్ ఆనర్స్ లో ఆర్డర్ ఆఫ్ ది బ్రిటీష్ ఎంపైర్ (ఎంబీఈ) లో సభ్యుడిగా నియమితులయ్యారు.

## దేశీయ వృత్తి
ఫుట్బాల్ గోల్ కీపర్గా తన దేశవాళీ కెరీర్ను ప్రారంభించిన ముర్రే అందులో చాలా మంచివాడు. బ్యాట్స్ మన్ గానే కాకుండా స్టంప్స్ వెనుక కూడా మెరుగ్గా రాణించాడు. అతను ఫుట్ బాల్, క్రికెట్ రెండింటిలోనూ తన పాఠశాల గ్రెనడా బాయ్స్ సెకండరీ స్కూల్ (జిబిఎస్ఎస్) కు ప్రాతినిధ్యం వహించాడు. ఈ ప్రాంతంలో మెరుగైన క్రీడా జీవితం కోసం ఫుట్ బాల్ కంటే క్రికెట్ పై దృష్టి పెట్టాలని అతని పాఠశాల మాస్టర్ చేత ప్రభావితమై, అతను తన దేశవాళీ క్రికెట్ ను విండ్వార్డ్ ఐలాండ్స్ తరఫున ఆడాడు, 1986/87 సీజన్ లో తన ఫస్ట్ క్లాస్ అరంగేట్రం చేశాడు, 2006/07 వరకు ఆడాడు. 2006 చివరి వరకు 148 ఫస్ట్ క్లాస్ మ్యాచ్ లు ఆడి గయానాపై 218 పరుగులతో 31.1 సగటుతో 6,813 పరుగులు చేశాడు. 122 లిస్ట్ ఎ వన్డే మ్యాచ్ ల్లో రెడ్ స్ట్రిప్ బౌల్ లో బెర్ముడాపై అజేయ శతకంతో 23.1 సగటుతో 1,895 పరుగులు చేశాడు.

## అంతర్జాతీయ కెరీర్
వెస్టిండీస్ తరఫున 33 టెస్టులు ఆడిన అతను న్యూజిలాండ్ పై లోయర్ ఆర్డర్ లో తన ఏకైక టెస్ట్ సెంచరీని సాధించాడు. అతను 1998-99 దక్షిణాఫ్రికా పర్యటనలో 100 కి పైగా టెస్ట్ డిస్మిసల్స్తో తన అంతర్జాతీయ కెరీర్ను ముగించాడు. ముర్రే తరచుగా వన్డే ఇంటర్నేషనల్స్ లో వివిధ స్థాయిల విజయాలతో ప్రారంభించాడు.

## ప్రశంసలు
గ్రెనడా నేషనల్ క్రికెట్ స్టేడియంలోని ఒక స్టాండ్ కు ముర్రే, రాల్ లూయిస్ గౌరవార్థం సంయుక్తంగా పేరు మార్చారు.

## మూలాలు

## బాహ్య లింకులు

* Cricinfo ప్రొఫైల్

వర్గం:వికెట్ కీపర్లు
వర్గం:జీవిస్తున్న ప్రజలు
వర్గం:1968 జననాలు
వర్గం:క్రికెట్ క్రీడాకారులు
వర్గం:వెస్టిండీస్ వన్డే అంతర్జాతీయ క్రికెట్ క్రీడాకారులు
గ్రాహమ్ బిల్బీ

**గ్రాహమ్ పాల్ బిల్బీ** (జననం 1941, మే 7) న్యూజీలాండ్ మాజీ క్రికెటర్, అసోసియేషన్ ఫుట్‌బాల్ ఆటగాడు. న్యూజీలాండ్ జాతీయ క్రికెట్ జట్టుకు న్యూజీలాండ్ జాతీయ ఫుట్‌బాల్ జట్టు రెండింటికీ ప్రాతినిధ్యం వహించాడు.

## క్రికెట్ కెరీర్
ఓపెనింగ్ బ్యాట్స్‌మెన్ గా బిల్బీ 1965-66లో క్రైస్ట్‌చర్చ్, డునెడిన్‌లలో ఇంగ్లీష్ క్రికెట్ జట్టుతో రెండు టెస్టులు ఆడాడు. ఆ రెండు టెస్టులు కూడా డ్రా అయ్యాయి. తొలి టెస్టులో 28, 3, రెండో టెస్టులో 3, 21 పరుగులు చేశాడు. ఫీల్డ్‌లో మూడు క్యాచ్‌లను కూడా తీసుకున్నాడు.

బిల్బీ 1962-63 నుండి 1975-76 వరకు వెల్లింగ్టన్ తరపున తన దేశీయ క్రికెట్ ఆడాడు. 1965-66 సీజన్‌లో ఒటాగోపై ఇన్నింగ్స్ 161 పరుగులు అత్యధిక స్కోరు చేశాడు. బహుశా ఆ సీజన్‌లోనే టెస్టు అరంగేట్రం చేశాడు. ఫస్ట్-క్లాస్ కెరీర్‌లో అతను 57 మ్యాచ్‌ల్లో గౌరవప్రదమైన 32.62 సగటుతో ఆడాడు. ఇందులో 3 సెంచరీలు, 15 అర్ధసెంచరీలు ఉన్నాయి. 1974లో న్యూజీలాండ్ క్రికెట్ అల్మానాక్ ప్లేయర్ ఆఫ్ ది ఇయర్‌గా ఎంపికయ్యాడు.

## వ్యక్తిగత జీవితం
రోంగోటై కళాశాలలో చేరిన తర్వాత, బిల్బీ తన ఉద్యోగ జీవితాన్ని ఇన్ఫర్మేషన్ టెక్నాలజీలో గడిపాడు. ఇతనికి జాయ్‌తో వివాహం జరిగింది. వారికి ఇద్దరు కుమార్తెలు, ఒక కుమారుడు ఉన్నారు.

## మూలాలు

## బాహ్య లింకులు
* 
* Cricmania stats

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1941 జననాలు
దీపక్ పటేల్

**దీపక్ నర్షిభాయ్ పటేల్** (జననం 1958, అక్టోబరు 25) కెన్యాలో జన్మించిన న్యూజీలాండ్ మాజీ క్రికెటర్. న్యూజీలాండ్ క్రికెట్ జట్టు కోసం 37 టెస్ట్ మ్యాచ్‌లు, 75 వన్డే ఇంటర్నేషనల్స్ ఆడాడు.

1997లో పదవీ విరమణ చేసినప్పటి నుండి, పటేల్ న్యూజీలాండ్‌లో ప్రావిన్షియల్ (ఫస్ట్-క్లాస్) స్థాయిలో సెంట్రల్ డిస్ట్రిక్ట్స్, న్యూజీలాండ్ అండర్-19 జట్టుకు కోచ్‌గా పనిచేశాడు.

పటేల్ సోదరుడు కౌశిక్ 1994 నుండి 1996 వరకు స్టాఫోర్డ్‌షైర్‌కు ప్రాతినిధ్యం వహించాడు. ఇతని బంధువు హర్షద్ 1985లో వోర్సెస్టర్‌షైర్‌కు ప్రాతినిధ్యం వహించాడు.

## అంతర్జాతీయ కెరీర్
ఇంగ్లాండ్ జాతీయ సెలెక్టర్లచే విస్మరించబడిన పటేల్ 1986లో న్యూజీలాండ్‌కు వలస వెళ్ళాడు. అక్కడ ఆరు శీతాకాలాలు న్యూజీలాండ్‌లో గడిపాడు. ఇది న్యూజీలాండ్ తరపున అంతర్జాతీయ క్రికెట్ ఆడేందుకు వెంటనే అర్హత సాధించేలా చేసింది.

1987లో వెస్టిండీస్‌తో జరిగిన మ్యాచ్‌లో పటేల్ అరంగేట్రం చేసి 18, 20 పరుగులు చేశాడు. రెండుసార్లు కోర్ట్నీ వాల్ష్ చే అవుట్ అయ్యాడు, 3 ఓవర్లు బౌల్ చేశాడు. ఆ తర్వాత జరిగిన సిరీస్‌లో వన్డేల్లో అరంగేట్రం చేశాడు. 1992లో ఇంగ్లాండ్‌పై 99 పరుగుల వద్ద రనౌట్ అయినప్పుడు టెస్టుల్లో అతని అత్యధిక స్కోరు వచ్చింది. 1992లో జింబాబ్వేపై 50 పరుగులకు 6 వికెట్లు సాధించడం ఇతని అత్యుత్తమ బౌలింగ్ గణాంకాలు.

1992 ప్రపంచ కప్‌లో పటేల్‌ ఓపెనింగ్ బౌలర్‌గా వచ్చాడు. మొదట ఆస్ట్రేలియాతో జరిగిన మ్యాచ్‌లో మొదటి 15 ఓవర్లలో ఫీల్డ్‌లో కొట్టే వ్యూహాన్ని ప్రతిఘటించే ప్రయత్నంలో ఉపయోగించారు. ఈ వ్యూహం ఫలించింది, ఇతను తరచుగా ఇతర మ్యాచ్‌లలో అదే విధంగా ఉపయోగించబడ్డాడు.

## కోచింగ్ కెరీర్
2014 జూలైలో, పటేల్ పాపువా న్యూ గినియా జాతీయ క్రికెట్ జట్టుకు ప్రధాన కోచ్‌గా నియమితులయ్యాడు. 2017 జూలైతో ఆ ఒప్పందం రద్దు చేయబడింది, పటేల్ రద్దు ఊహించనిది అని 2017 డిసెంబరు వరకు పొడిగింపు అంగీకరించిన తర్వాత వచ్చిందని పేర్కొన్నారు. ఇతని పదవీకాలంలో పి.ఎన్.జి. వన్డే ఇంటర్నేషనల్, ట్వంటీ 20 ఇంటర్నేషనల్ అరంగేట్రం చేసింది.

## మూలాలు

## బాహ్య లింకులు
* 

వర్గం:గుజరాత్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1958 జననాలు
విక్ పొలార్డ్

**విక్టర్ పొలార్డ్** (జననం 1945, సెప్టెంబరు 7) ఇంగ్లీషులో జన్మించిన మాజీ టెస్ట్, వన్డే ఇంటర్నేషనల్ క్రికెటర్, ఫుట్‌బాల్ ఆటగాడు. రెండు క్రీడలలో అంతర్జాతీయ స్థాయిలో న్యూజీలాండ్‌కు ప్రాతినిధ్యం వహించాడు.

## క్రికెట్ కెరీర్
1964 జనవరిలో 18 సంవత్సరాల వయస్సులో రోత్‌మన్ అండర్ 23 టోర్నమెంట్‌లో వల్లారాలో సెంట్రల్ డిస్ట్రిక్ట్ అండర్ 23 జట్టు కోసం దేశీయ అరంగేట్రం చేశాడు. తన అరంగేట్రం చేస్తున్న కెన్ వాడ్స్‌వర్త్‌తో కలిసి ఆడాడు. వారు తర్వాత న్యూజీలాండ్ టెస్ట్, సెంట్రల్ డిస్ట్రిక్ట్స్ జట్లలో సహచరులుగా ఉన్నారు. 19 సంవత్సరాల వయస్సులో 1964 డిసెంబరులో వెల్లింగ్టన్‌కు వ్యతిరేకంగా సీనియర్ ప్రావిన్షియల్ జట్టు కోసం తన ఫస్ట్ క్లాస్ అరంగేట్రం చేసాడు.

1965లో భారతదేశం, పాకిస్తాన్‌ల కష్టతరమైన పర్యటన కోసం కేవలం 6 ఫస్ట్ క్లాస్ మ్యాచ్‌ల తర్వాత న్యూజీలాండ్ టెస్ట్ జట్టులోకి వేగంగా ట్రాక్ చేయబడ్డాడు. చెన్నైలో భారత్‌తో జరిగిన మొదటి టెస్టులో అరంగేట్రం చేసి, భారత ఓపెనింగ్ బ్యాట్స్‌మన్ దిలీప్ సర్దేశాయ్‌ను అవుట్ చేశాడు. తన మొదటి బౌలింగ్ స్పెల్‌లో 22 పరుగుల వద్ద అతన్ని క్లీన్ బౌల్డ్ చేశాడు. భారత మొదటి ఇన్నింగ్స్‌లో 3-90, క్యాచ్‌తోపాటు వారి రెండవ ఇన్నింగ్స్‌లో ఒక వికెట్ తీసుకున్నాడు. భారత్‌తో మొత్తం 4 టెస్టులు, పాకిస్థాన్‌తో 3 టెస్టులు ఆడాడు. 15.27 సగటుతో 168 పరుగులు చేశాడు. 60.50 సగటుతో 10 వికెట్లు తీశాడు. ఒక నెల లోపే 3 టెస్టులతోసహా 10 వారాల పర్యటన కోసం ఇంగ్లాండ్‌కు చేరుకున్నాడు. అక్కడ 56.20 సగటుతో 281 పరుగులతో న్యూజీలాండ్ బ్యాటింగ్‌లో అగ్రస్థానంలో నిలిచాడు.

అరంగేట్రం చేసిన 3 సంవత్సరాల తర్వాత 1967 డిసెంబరులో ఆస్ట్రేలియా పర్యటనలో అతని 50వ మ్యాచ్‌లో తొలి ఫస్ట్ క్లాస్ సెంచరీ చేశాడు. క్వీన్స్‌లాండ్‌తో జరిగిన డ్రా మ్యాచ్‌లో 125 పరుగులు చేశాడు. 1967 మార్చిలో న్యూ ప్లైమౌత్‌లో ఆస్ట్రేలియన్ టూరింగ్ జట్టుపై 7-65తో అత్యుత్తమ ఫస్ట్ క్లాస్ బౌలింగ్ ప్రదర్శన (మ్యాచ్ విశ్లేషణ 11-91) చేశాడు. కేవలం 22 సంవత్సరాల వయస్సులో ఉన్నప్పుడు 1967లో సెంట్రల్ డిస్ట్రిక్ట్‌ల కెప్టెన్‌గా నియమితుడయ్యాడు. మూడు సీజన్‌లలో రెండింటిలో రెండు ప్లంకెట్ షీల్డ్ ఛాంపియన్‌షిప్‌లకు జట్టును నడిపించాడు. మొదట్లో కాంటర్‌బరీ జట్టుకు కెప్టెన్‌గా ఉన్నాడు. ఆదివారం ఆడటానికి ఇష్టపడని కారణంగా తరువాతి రెండు సీజన్‌లలో అనేక మ్యాచ్‌లకు దూరమయ్యాడు. 1972లో వెస్టిండీస్‌లో పర్యటించడానికి జట్టు నుండి తప్పుకున్న తర్వాత ఈ స్వీయ-విధించిన ఆంక్ష టెస్ట్ కెప్టెన్సీని కోల్పోయేలా చేసింది, ఎందుకంటే అనేక మ్యాచ్‌లలో ఆదివారం ఆట కూడా ఉంది.

## మూలాలు

## బాహ్య లింకులు
* 
* Vic Pollard, the captain who might have been

వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1945 జననాలు
ఎరిక్ పెట్రీ

**ఎరిక్ చార్ల్టన్ పెట్రీ** (1927, మే 22 - 2004, ఆగస్టు 14) న్యూజీలాండ్ క్రికెట్ ఆటగాడు. 1955 నుండి 1966 వరకు వికెట్ కీపర్‌గా న్యూజీలాండ్ తరపున 14 టెస్ట్ మ్యాచ్‌లు ఆడాడు.

## దేశీయ క్రికెట్
పెట్రీ 1945-46లో హాక్ కప్‌లో వైకాటో కోసం ఆడటం ప్రారంభించాడు. 1950-51లో ఆక్లాండ్ తరపున ఫస్ట్-క్లాస్ అరంగేట్రం చేసాడు.

1952-53లో ఆక్లాండ్ జట్టులో స్థిరపడ్డాడు, 1954-55లో ఆక్లాండ్‌కు కెప్టెన్‌గా ఉన్నాడు. 1956-57లో నార్తర్న్ డిస్ట్రిక్ట్స్ పురుషుల క్రికెట్ జట్టు ఫస్ట్-క్లాస్ అరంగేట్రం చేసినప్పుడు కెప్టెన్‌గా నియమితుడయ్యాడు. 1960-61 సీజన్ ముగిసే వరకు ఆ పదవిలో ఉన్నాడు. వెల్లింగ్టన్‌పై రెండు ఫస్ట్-క్లాస్ సెంచరీలు (మొదటిది 1953-54లో ఆక్లాండ్ రెండో ఇన్నింగ్స్ ప్రారంభించి 151, మరొకటి 1959-60లో నార్తర్న్ డిస్ట్రిక్ట్‌ల తరపున ఐదో స్థానంలో 136 పరుగులు) చేశాడు.

1966-67 సీజన్ తర్వాత ఫస్ట్-క్లాస్ క్రికెట్ నుండి రిటైర్ అయ్యాడు.

## అంతర్జాతీయ కెరీర్
పెట్రీ 1955-56లో న్యూజీలాండ్‌తో కలిసి పాకిస్తాన్, ఇండియా పర్యటనకు ఎంపికయ్యాడు. ఈ పర్యటనలోని ఎనిమిది టెస్టుల్లో నాలుగింటిలో ఆడాడు.

1958లో ఇంగ్లాండ్‌లో పర్యటించాడు. మొత్తం ఐదు టెస్టులు ఆడాడు. సీజన్ ముగింపులో జెంటిల్‌మెన్ v ప్లేయర్స్ మ్యాచ్‌లో జెంటిల్‌మెన్‌కి కూడా ఎంపికయ్యాడు.

1958-59లో ఇంగ్లాండ్ పర్యటించినప్పుడు రెండు టెస్టులు ఆడాడు. కొంత విరామం తర్వాత 1965-66లో ఇంగ్లాండ్ పర్యటించినప్పుడు మూడు టెస్టులకు ఎంపికయ్యాడు. 1965-66లో మొదటి టెస్టులో ఇంగ్లాండ్‌తో జరిగిన మ్యాచ్ లో చేసిన 55 పరుగులు టెస్టుల్లో ఇతని అత్యధిక స్కోరు.

## మూలాలు

## బాహ్య లింకులు
* 

వర్గం:వికెట్ కీపర్లు
వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:2004 మరణాలు
వర్గం:1927 జననాలు
సన్ డైరెక్ట్

**సన్ డైరెక్ట్** అనేది సన్ గ్రూప్ యాజమాన్యంలో టెలివిజన్ శాటిలైట్. డిసెంబర్ 2007లో ప్రారంభించబడింది  ఇది భారతదేశంలోని గృహాలకు డిజిటల్ శాటిలైట్ టెలివిజన్  ఆడియోను ప్రసారం చేస్తుంది.

## చరిత్ర

సన్ డైరెక్ట్ అనేది ఆస్ట్రో గ్రూప్ ఆఫ్ మలేషియా ఆఫ్ ఇండియా మధ్య కుదిరిన ఒప్పందం. సన్ గ్రూప్ 27 జనవరి 1997న ఎయిర్‌సెల్  ఆస్ట్రో గ్రూప్‌తో ఎంఓయూ కుదుర్చుకుంది. కానీ, భారత ప్రభుత్వం సేవల కోసం బ్యాండ్ ట్రాన్స్‌పాండర్‌లను ఉపయోగించడాన్ని అనుమతించకపోవడంతో, ప్రాజెక్ట్ నిలిపివేయబడిందని సంస్థ ఒక ప్రకటనలో తెలిపింది. డిసెంబర్ 2007లో ప్రభుత్వం విధానాన్ని ప్రకటించిన తర్వాత, ఆస్ట్రో సన్ డైరెక్ట్ TVలో 20% వాటాను కైవసం చేసుకుంది. ఈ వాటా విలువ సుమారు $115 మిలియన్లు.  సన్ డైరెక్ట్ 16 ఫిబ్రవరి 2005న తొలిసారి ప్రారంభించబడింది.

## మూలాలు

వర్గం:టెలివిజన్ ఛానెళ్ళు
భూటాన్ మహిళా క్రికెట్ జట్టు

**[[భూటాన్]] మహిళా క్రికెట్ జట్టు** అంతర్జాతీయ స్థాయి లో భూటాన్ కు ప్రాతినిధ్యం వహిస్తోంది. దీనిని ది **లేడీ డ్రాగన్స్** అనే ఇంకోపేరుతో కూడా పిలుస్తారు. ఈ జట్టును 2001 నుండి అంతర్జాతీయ క్రికెట్ కౌన్సిల్ (ఐసీసీ) లో సభ్యత్వం కలిగిన భూటాన్ క్రికెట్ కౌన్సిల్ బోర్డు నిర్వహిస్తోంది. ఈ జట్టు 2009లో ఖతార్ తో జరిగిన మ్యాచ్ తో అంతర్జాతీయ స్థాయి లో ఆడడం ప్రారంభం చేసింది.

## చరిత్ర
మలేసియా లో  జరిగిన 2009 ఎసిసి మహిళల ట్వంటీ20 ఛాంపియన్షిప్ పోటీలో  భూటాన్ అంతర్జాతీయ మ్యాచ్ లు ఆరంభం చేసింది.   ఖతార్ తో తన మొదటి మ్యాచ్  ను 42 పరుగుల తేడాతో  గెలిచింది   కానీ  గ్రూప్ - స్టేజ్ లో  నాలుగు ఇతర ఆటలను కోల్పోయింది.  ఒమన్ తో జరిగిన తొమ్మిదవ ప్లే - ఆఫ్ లో భూటాన్ 101 పరుగుల తేడాతో గెలిచి,  పన్నెండు జట్లలో తొమ్మిదవ స్థానంలో నిలిచింది.  2011 ఎడిషన్లో భూటాన్ మళ్లీ ఒక గ్రూప్ - స్టేజ్ గేమ్ మాత్రమే ఒమన్ తో గెలుచుకుంది. ఏడవ  ప్లే - ఆఫ్ లో కువైట్ చేతిలో ఓడిపోయింది.  2013 ఎసిసి మహిళా ఛాంపియన్షిప్ తో  ఈ జట్టు అంతర్జాతీయ పోటీకి దిగింది. ఇక్కడ 25 ఓవర్లపై మ్యాచ్  జరిగాయి.  ఈ దశలో భూటాన్ మలేషియా, యునైటెడ్ అరబ్ ఎమిరేట్స్ రెండింటినీ ఓడించి మూడో స్థానంలో నిలిచింది.  ఐదవ స్థానం ప్లే - ఆఫ్ లో ఇరాన్ ను చాల దగ్గరగా ఓడించారు. ఆరు జట్లతో  నిలిచిన ఫలితంగా భూటాన్  ఇరాన్ రెండు జట్లు  2014 ఎసిసి ఉమెన్స్ ప్రీమియర్ పోటీకి అర్హత సాధించాయి.

2018 ఏప్రిల్లో ఐసీసీ తన సభ్యులందరికీ  మహిళా ట్వంటీ20 అంతర్జాతీయ (డబ్ల్యూటీ20ఐ) హోదాను పూర్తిగా  కలగ  చేసింది.  1 జూలై 2018 తర్వాత భూటాన్ మహిళా జట్టు  ఇతర అంతర్జాతీయ జట్ల  మధ్య జరిగిన అన్ని మ్యాచ్ లు  పూర్తి టి20ఐ స్థాయి లో ఆడారు.   2019 జనవరి 12న బ్యాంకాక్ లో హాంకాంగ్ తో జరిగిన మహిళల టి20 స్మాష్ మ్యాచ్ తో , భూటాన్ తన ట్వంటీ20 అంతర్జాతీయ ఆరంభం చేసింది.

డిసెంబర్ 2020లో, ఐసీసీ 2023 మహిళా టీ20 ప్రపంచ కప్ కు అర్హత మార్గాన్నిసూచించింది. 2021 ఉమెన్స్ టి 20 ప్రపంచ కప్ ఆసియా క్వాలిఫైయర్ గ్రూపులో భూటాన్ మహిళా  జట్టు మ్యాచ్ లు  మొదలు పెట్టింది.

## గణాంకాలు
**భూటాన్ మహిళా అంతర్జాతీయ మ్యాచ్ లు**

*చివరిగా తాజారించబడింది 4 సెప్టెంబర్ 2023*

**అంతర్జాతీయ ట్వంటీ20**

* బంగీ జట్టు స్కోరు- 126/2  బహ్రెయిన్  తో 22 జూన్ 2022 న UKM - YSD క్రికెట్ ఓవల్ బంగి.
* బంగీ* వ్యక్తిగత స్కోరు -  64 - డెచెన్ వాంగ్మో  బహ్రెయిన్ తో  22 జూన్ 2022న UKM - YSD క్రికెట్ ఓవల్ బంగి.
* ఇన్నింగ్స్ బౌలింగ్ - 4/8 - డెచెన్ వాంగ్మో  ఖతార్ తో , 1 సెప్టెంబర్ 2023 , బయూమాస్ ఓవల్ , పాండమరన్

**ఇతర దేశాలతో టీ20ఐ రికార్డు**

*టి20ఐ #1597 వరకు పూర్తి రికార్డులు. చివరిగా తాజాకరించబడింది 4 సెప్టెంబర్ 2023.*

## సూచనలు
వర్గం:దేశాల వారీగా క్రికెట్ జట్లు
వర్గం:దేశాల వారీగా మహిళా క్రికెట్ జట్లు
మల్లు సుబ్బారెడ్డి

**మల్లు రామసుబ్బారెడ్డి** (జ.1908 పాణ్యం, మ. 1968 డిసెంబరు 6), ఆంధ్రప్రదేశ్ రాష్ట్రానికి చెందిన రాజకీయవేత్త, న్యాయవాది, నంద్యాల నియోజకవర్గపు తొలి శాసనసభ్యుడు. స్వాతంత్ర్య సమరయోధుడు.

మల్లు సుబ్బారెడ్డి 1908వ సంవత్సరం పాణ్యం గ్రామంలో జన్మించారు. ఆయన తండ్రి మల్లు తిమ్మారెడ్డి వ్యవసాయం చేసేవారు ఆయన తల్లి లక్ష్మమ్మ. మల్లు సుబ్బారెడ్డి యస్.యస్.ఎల్.సి వరకు నంద్యాల యస్.పి.జి ఉన్నత పాఠశాలలో చదివి తరువాత ఇంటర్మీడియట్, డిగ్రీ అనంతపురం ఆర్ట్స్ కాలేజీలో, తర్వాత లా డిగ్రీ మద్రాసు లా కాలేజీ లో పూర్తిచేసి నంద్యాలలో న్యాయ వాది వృత్తి చేపట్టినారు. మల్లు సుబ్బారెడ్డికి ఆంధ్రప్రదేశ్ మాజీ ముఖ్య మంత్రులు నీలం సంజీవరెడ్డి, దామోదరం సంజీవయ్య సహాధ్యాయులు. 1941వ సంవత్సరములో బ్రిటీషు పరిపాలనకు వ్యతిరేకంగా వ్యక్తిగత సత్యాగ్రహంలో పాల్గొని మూడు నెలలు బళ్ళారి సెంట్రల్ జైలులో గడిపి, తరువాత 1942వ సంవత్సరం నుండి 1944వ సంవత్సరం వరకు క్విట్ ఇండియా ఉద్యమములో పాల్గొని, ఒకటిన్నర సంవత్సరములు వెల్లూరు, తంజావూరు జైళ్ళలో శిక్ష అనుభవించారు. 

## రాజకీయ ప్రస్థానం
1952వ సంవత్సరములో స్వాతంత్ర్యము వచ్చిన తరువాత మొట్టమొదటి శాసనసభ ఎన్నికలలో మల్లు సుబ్బారెడ్డికి నంద్యాల నియోజకవర్గం నుండి కాంగ్రెస్ టికెట్ రాకపోవడంతో స్వతంత్ర అభ్యర్థిగా పోటీ చేసి గెలుపొందారు. 1954వ సంవత్సరములో అప్పటి ముఖ్యమంత్రి అయిన ప్రకాశం పంతులు ప్రభుత్వం మద్యపాన నిషేధాన్ని ఎత్తివేయాలని ఓటింగు నిర్వహించారు. ప్రభుత్వానికి తగినంత మెజారిటీ లేనందున అప్పటి ఉపముఖ్యమంత్రి నీలం సంజీవరెడ్డి, మల్లు సుబ్బారెడ్డికి మంత్రి పదవి ఇస్తానని చెప్పినా, మల్లు సుబ్బారెడ్డి ప్రభుత్వానికి అనుకూలంగా ఓటు వేయమని అడిగినా తిరస్కరించి, మద్యపాన నిషేధం ఉండాలని ప్రభుత్వానికి వ్యతిరేకంగా ఓటువేయడంతో, ఆ ఒక్క ఓటుతో ప్రభుత్వం పడిపోయింది. మరలా 1955వ సంవత్సరములో ఎన్నికలు జరిగాయి. ఆ ఎన్నికలలో మల్లు సుబ్బారెడ్డి కాంగ్రేసు పార్టీ తరఫున పోటీ చేసినా, స్వతంత్ర అభ్యర్ధి గోపవరం రామిరెడ్డి చేతిలో ఓడిపోయాడు. మళ్ళీ 1962వ సంవత్సరములో నంద్యాల నియోజకవర్గం నుండి స్వతంత్ర అభ్యర్థిగా పోటీ చేసి 1967వ సంవత్సరము వరకు రెండవ పర్యాయము ఎమ్మెల్యేగా కొనసాగాడు.

## కుటుంబం
మల్లు సుబ్బారెడ్డికి ముగ్గురు సోదరులు, ఒక సోదరి. మొదటి సోదరుడు మల్లు తిమ్మారెడ్డి ఇంగ్లాండులో బారిష్టర్ గా చదివి కర్నూలులో న్యాయవాద వృత్తిని చేపట్టినారు, రెండవ సోదరుడు మల్లు వెంకటరెడ్డి, పాణ్యం సర్పంచ్ గా 25 సంవత్సరాలు పనిచేశారు. మూడవ సోదరుడు మల్లు నారాయణరెడ్డి వ్యవసాయ శాఖలో జాయింట్ డైరెక్టర్ గా పనిచేశారు. 
 
## మరణం
రాజకీయాలంటే కేవలం సేవేగానీ, సంపాదన సంపాదన కాదని, నీతి నిజాయితీలే ఆభరణాలనే సంకల్పంతో ఆయన నిరాడంబర జీవితాన్ని గడిపి మల్లు సుబ్బారెడ్డి ఆస్తమా వ్యాధితో 1968 డిసెంబరు 6న మరణించారు. మల్లు సుబ్బారెడ్డికి ఒక కుమారుడు, ఇద్దరు కుమార్తెలు, మల్లు సుబ్బారెడ్డి కుమారుడు మల్లు రామచంద్రారెడ్డి 1985 సంవత్సరంలో నంద్యాల వ్యవసాయ మార్కెట్ కమిటీ చైర్మన్‌గా పనిచేశారు. ప్రస్తుతం రాజకీయాలకు దూరంగా ఉంటూ మెడిసేవా డయాగ్నొస్టిక్ సర్వీసెస్ మేనేజింగ్ డైరెక్టర్‌గా కొనసాగుతున్నారు.

## మూలాలు

వర్గం:1908 జననాలు
వర్గం:1968 మరణాలు
వర్గం:తెలుగువారిలో స్వాతంత్ర్య సమర యోధులు
వర్గం:ఆంధ్రప్రదేశ్ శాసన సభ్యులు (1962)
వర్గం:మద్రాసు రాష్ట్రంలో శాసన సభ్యులు
సెర్లూయ్ శాసనసభ నియోజకవర్గం

**సెర్లూయ్ శాసనసభ నియోజకవర్గం** మిజోరం రాష్ట్రంలోని నియోజకవర్గాలలో ఒకటి. ఈ నియోజకవర్గం కొలాసిబ్ జిల్లా, మిజోరం లోక్‌సభ నియోజకవర్గం పరిధిలోని శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:మిజోరం శాసనసభ నియోజకవర్గాలు
ఇరాన్ మహిళా క్రికెట్ జట్టు

**[[ఇరాన్]] మహిళా క్రికెట్ జట్టు** అంతర్జాతీయ మ్యాచ్ లకు  ఇరాన్ దేశానికి ప్రాతినిధ్యం వహిస్తోంది. దీనిని ఇస్లామిక్ రిపబ్లిక్ ఆఫ్ ఇరాన్ క్రికెట్ అసోసియేషన్ నిర్వహిస్తుంది. ఇది అంతర్జాతీయ క్రికెట్ కౌన్సిల్ (ఐసీసీ) తో అనుబంధిత సభ్య దేశం.

## చరిత్ర
ఈ జట్టు జూలై  2009లో మహిళల ట్వంటీ 20 ఛాంపియన్షిప్ కొరకు అంతర్జాతీయ మ్యాచ్ లు ఆడడము ఆరంభం  చేసింది  నేపాల్ చేతిలో ఓడిపోయింది.  2012 లో ఇరాన్  31 ప్రావిన్సులలో ఎనిమిదింటిలో మహిళా  క్రికెట్ జట్లు ఉన్నాయని విజ్డెన్ క్రికెటర్స్ అల్మానాక్ నివేదించింది.  జట్టు తరువాత 2013 ఎసిసి ఉమెన్స్ ఛాంపియన్షిప్ లో  పాల్గొంది. తరువాత 2014 ఎసిసి ఉమెన్ ప్రీమియర్ లో.

2018 ఏప్రిల్లో అంతర్జాతీయ క్రికెట్ మండలి (ఐసీసీ) తన సభ్యులందరికీ పూర్తి మహిళల ట్వంటీ20 అంతర్జాతీయ (డబ్ల్యూటీ20ఐ) హోదాను మంజూరు చేసింది.  1 జూలై 2018 తర్వాత ఇరాన్ మహిళా జట్టు ఇతర అంతర్జాతీయ జట్లతో ఆడిన అన్ని  మ్యాచ్ లు  పూర్తి టి20ఐ లు. 

2022 మహిళల ఛాంపియన్షిప్ లో  తొమ్మిది జట్లు పోటీ పడ్డాయి, అదే సంవత్సరంలో జాతీయ మహిళా క్రికెట్ శిక్షణా శిబిరం జరిగింది.  మరుసటి  సంవత్సరం ఇరాన్ మహిళా క్రికెట్ అనేక సవాళ్లను ఎదుర్కొంది.  అవి - తగిన సౌకర్యాలు లేకపోవడం,  మహ్సా అమిని నిరసనలు, క్రీడలో మహిళా భాగస్వామ్యం గురించి అనిశ్చితి వంటివి. 

## టోర్నమెంట్ లు

## ప్రధాన శిక్షకులు
* షమ్సా హష్మీ 2008-2009
* హాజిరా సర్వర్ 2010-2013
* మోజాదేహ్ బవాంద్‌పూర్ 2014

## కెప్టెన్లు
*నహిద్ హకిమియన్ 2009
*సోమయ్య సహరాపూర్ 2013
*నసిమెహ్ రహ్షేటై 2014
## అవార్డులు
* 2012 - మోనిర్ హబీబి, వాలంటీర్ ఆఫ్ ది ఇయర్, పెప్సి ICC  డెవలప్మెంట్ ప్రోగ్రామ్ అవార్డ్స్
* 2013 - స్పిరిట్ ఆఫ్ క్రికెట్ అవార్డు ACC మహిళా ఛాంపియన్షిప్

## పరిమిత ఓవర్లు
**చివరి మ్యాచ్ వరకు తాజాకరించబడిందిః** *17 ఫిబ్రవరి 2014*

* ఫలిత లేని మ్యాచ్ లను మినహాయించారు. టైలను సగం గెలుపుగా పరిగణిస్తారు 

## Twenty20

**Updated until last match played:** *10 July 2009*
*The result percentage excludes no results and counts ties as half a win

వర్గం:దేశాల వారీగా క్రికెట్ జట్లు
వర్గం:దేశాల వారీగా మహిళా క్రికెట్ జట్లు

## సూచనలు
బాబ్ బ్లెయిర్

**రాబర్ట్ విలియం బ్లెయిర్** (జననం 1932, జూన్ 23) న్యూజీలాండ్ మాజీ క్రికెటర్. న్యూజీలాండ్ క్రికెట్ జట్టు తరపున 19 టెస్ట్ మ్యాచ్‌లు ఆడాడు. నార్త్ ఐలాండ్ క్రికెట్ జట్టు తరపున దేశీయ క్రికెట్ ఆడాడు.

## క్రికెట్ కెరీర్
బ్లెయిర్ ఒక ఫాస్ట్ బౌలర్ గా రాణించాడు. వెల్లింగ్టన్ కోసం ప్లంకెట్ షీల్డ్‌లో తన అపారమైన విజయాన్ని టెస్ట్ అరేనాలోకి తీసుకెళ్ళలేకపోయాడు. వెల్లింగ్టన్ తరపున 1951-52 నుండి 1964-65 వరకు 59 మ్యాచ్‌లలో 15.16 సగటుతో 330 వికెట్లు తీశాడు. 1956-57లో ఐదు మ్యాచ్‌లలో 9.47 సగటుతో 46 వికెట్లు తీశాడు, ఒక ఇన్నింగ్స్‌లో రెండుసార్లు తొమ్మిది వికెట్లు తీసుకున్నాడు. తరువాతి సీజన్‌లో, 11.20కి 34 పరుగులు చేసాడు, ఆ తర్వాత సీజన్ ముగింపులో జరిగిన ట్రయల్ మ్యాచ్‌లో సౌత్ ఐలాండ్‌పై నార్త్ ఐలాండ్ తరపున ఒక్కో ఇన్నింగ్స్‌లో ఐదు వికెట్లు తీశాడు. కానీ కొన్ని నెలల తర్వాత ఇంగ్లాండ్‌లో జరిగిన సిరీస్‌లో, మూడు టెస్టుల్లో 70 సగటుతో మూడు వికెట్లు మాత్రమే తీసుకున్నాడు. 1963-64లో ఆక్లాండ్‌లో దక్షిణాఫ్రికాతో జరిగిన టెస్టులో 142 పరుగులకు 7 వికెట్లు తీసి అతని అత్యుత్తమ టెస్ట్ మ్యాచ్ గణాంకాలను సాధించాడు.

6.75తో ఒక ఇన్నింగ్స్‌లో 50 పరుగులు చేసిన టెస్ట్ ప్లేయర్‌గా బ్లెయిర్ కెరీర్‌లో అత్యల్ప బ్యాటింగ్ సగటు రికార్డును కలిగి ఉన్నాడు. 1962-63లో వెల్లింగ్‌టన్‌లో ఇంగ్లాండ్‌తో జరిగిన రెండో టెస్ట్‌లో 50 పరుగులు చేశాడు. 96 పరుగుల వద్ద 7వ వికెట్‌కు వచ్చి 64 పరుగులు చేసి, ఇన్నింగ్స్‌లో అత్యధిక స్కోరుగా ఫ్రాంక్ కామెరాన్‌తో కలిసి చివరి వికెట్‌కు చివరి మొత్తం 44 పరుగులు చేశాడు.

1980ల మధ్యలో బ్లెయిర్ విడ్నెస్ క్రికెట్ క్లబ్‌లో చేరారు. మాంచెస్టర్, డిస్ట్రిక్ట్ క్రికెట్ అసోసియేషన్‌లో భాగమయ్యాడు, కోచ్‌గా ఉన్నాడు. 1990ల చివరలో లోగాన్ కప్ కోసం పోటీపడిన జింబాబ్వే దేశీయ ఫస్ట్ క్లాస్ టీమ్ మటాబెలెలాండ్‌కు బ్లెయిర్ కోచ్‌గా ఉన్నాడు. ఆ సమయానికి చెషైర్ కౌంటీ క్రికెట్ లీగ్‌లో చేరిన విడ్నెస్‌తో రెండవ స్పెల్ కోసం తిరిగి వచ్చాడు. అతను ఇప్పుడు చెషైర్‌లోని వారింగ్‌టన్‌లో నివసిస్తున్నాడు.

## మూలాలు

## బాహ్య లింకులు
* 
* "Last Over with Erin: Bob Blair" from the New Zealand Cricket Museum via SoundCloud

వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1932 జననాలు
వర్గం:న్యూజీలాండ్ క్రికెట్ క్రీడాకారులు